**Вирустық аурулардың таралуының алдын алу бойынша**

**білім беру ұйымдары үшін**

**ЖАДНАМА**

Білім алушылар арасында вирустық аурулардың, оның ішінде коронавирустың таралуының алдын алу мақсатында облыстардың, Нұр-Сұлтан, Алматы және Шымкент қалаларының білім басқармалары, қалалар мен аудандардың білім бөлімдері, білім беру ұйымдары денсаулық сақтау органдарымен және ұйымдарымен бірлесіп, оқушылар мен педагогикалық ұжымдарда, сондай-ақ ата-аналар қоғамдастығының арасында профилактикалық іс-шаралар кешенін өткізу қажет.

**Қазақстан Республикасы Білім және ғылым министрлігі:**

**1) білім беру органдары мен ұйымдарының басшыларына:**

- білім беру ұйымдарында вирустық аурулардың, оның ішінде коронавирустық инфекцияның алдын алу бойынша іс-шаралар жоспарын құруды *(ҚР ДСМ 11.09.2013 ж. № 466 бұйрығы бойынша жұмыс істеу);*

- барлық білім алушыларды, педагогтар мен ата-аналарды вирустық инфекция, оның ішінде коронавирустық инфекция белгілері туралы, сондай-ақ коронавирустық инфекцияға күдікті уақытта алдын алу шаралары мен іс-әрекеттері туралы хабардар етуді қамтамасыз етуді;

- білім беру органдары мен ұйымдарының ресми сайттарында ата-аналар арасында вирустық аурулардың алдын алу бойынша түсіндіру жұмыстарын жүргізуді;

- коронавирустық инфекцияға күдікті адамдарды анықтау кезінде білім беру объектілері қызметкерлерінің әрекет ету тетігін әзірлеуді;

- білім беру ұйымдарында (дәліздер, фойелер, кабинеттер, зертханалар, акт және спорт залдары) **санитарлық талаптардың** сақталуын қамтамасыз етуді, қажет болған жағдайда күшейтілген талаптардың сақталуын қамтамасыз етуді: желдету режимі, кварцтау режимі, жинау режимі, ауызсу режимі, сондай-ақ білім беру ұйымының техникалық персоналымен жүргізілетін ылғалды жинау санын арттыруды;

- санитарлық дәрігерлерді шақырумен дезинфекциялық құралдарды қолдану және жұмыс ерітінділерін дайындау бойынша персонал үшін санминимум жүргізуді;

- білім беруді ұйымдастыруды сабын-жуу мен дезинфекциялау құралдарының қажетті санымен қамтамасыз ету жөнінде шаралар қабылдауды;

- вирустық инфекциялармен сырқаттанушы балаларды күнделікті бақылауды (температураны өлшеу, визуалды тексеру);

- вирусты инфекциялардың эпидемиясы мен өршуі кезінде бір сынып оқушылары күні бойы бір сынып бөлмесінде қалуы үшін кабинеттік оқу жүйесін тоқтатуды;

- коронавирустық инфекцияға күдікті науқастар анықталған жағдайда білім алушылар мен тәрбиеленушілерді уақытша оқшаулауды қамтамасыз ету, болмаған жағдайда изоляторға орналастыруды ұйымдастыруды;

- маскалық режимді ұйымдастыруды (ауырған баламен қарым-қатынаста медицина қызметкерлерінің, педагогтардың маскаларын киюі; ас блогының қызметкерлері балаларға тамақ тарату кезінде) (карантин кезінде);

- ауру қызметкерлерді білім алушылармен және тәрбиеленушілермен жұмысқа жіберуге тыйым салуды (карантин кезінде);

- «Вирустық инфекция», «Коронавирустық инфекция» санитарлық бюллетенін шығару, білім беру ұйымдарының көрнекті орындарына ақпарат орналастыруды (карантин кезінде);

- қажет болған жағдайда денсаулық сақтау органымен келісе отырып, басқарманың бұйрығына сәйкес жеке топтарда, сыныптарда, барлық білім беру ұйымдарында сабақтарды тоқтатуды ұсынады.

**2) мұғалімдер мен сынып жетекшілерге:**

- әрбір сабақтың басында балада кемшілік белгілерін анықтау үшін білім алушыларды көзбен шолып тексеру жүргізуді;

- сабақта бала мазасызданбаған жағдайда білім беру ұйымының медицина қызметкерін хабардар етіп, ата-аналарына хабарлауды;

- әлеуметтік желілердің чат-топтарында ата-аналар арасында вирустық аурулардың алдын алу бойынша түсіндіру жұмыстарын жүргізуді;

- білім алушылардың гигиеналық нормаларды сақтау бойынша шараларды күшейтуді;

- вирусты инфекцияның, коронавирустық инфекцияның алдын алу, коронавирустық инфекцияға күдікті кездегі іс-әрекеттер және алдын алу шаралары туралы тақырыптық сынып сағаттарын өткізу, ақпараттық бұрыштар құруды;

Сонымен қатар, жалпы мектептік және сыныптан тыс іс-шараларды, сондай-ақ жалпы мектептік және сынып ата-аналар жиналысын өткізуді шектеуді ұсынады.

**3**) **ата-аналар** баланы адамдар көп жиналатын жерден қоршауы қажет. Баланы мектепке жібермеу және тұрғылықты жері бойынша емханаға жүгіну қажет.

**Сабақты/сабақты тоқтату кезінде:**

Сабақ өткізу күні мерекелік күндермен, ауа-райы жағдайларына байланысты ақталған күндермен, эпидемиялық және пандемиялық аурулардың салдарынан карантинді енгізумен сәйкес келген жағдайда сабақ тақырыптарын/оқыту мақсаттарын оқу пәні бойынша жақын/туыстық тақырыптармен/мақсаттармен біріктіру/ құрастыру, интеграцияны ескере отырып, көрсетілген күнге дейінгі немесе одан кейінгі сабақтарда сағат саны аз болған жағдайда оқу қажет. Бұл ретте, қосымша сағаттар бөлінбейді.

Біріккен сабақтар тақырыбының журналдарында бір жолда көрсетіледі. Бұл өзгерістер мұғалімдердің жалақысына әсер етпейді, оқу сағаттары орындалды деп есептеледі.

Біріккен сабақтарда неғұрлым жеңіл мақсаттар қою, жазбаша жұмыстарды жоспарламау ұсынылады.

Білім беру ұйымы басшысының бұйрығы негізінде осы өзгерістер электрондық журналдарды техникалық қолдау арқылы көрсетіледі.